গতকাল সকালে ঢাকা-চট্টগ্রাম মহাসড়কের কাঁচপুর সেতু সংলগ্ন শিমরাইল মোড়ে অবস্থিত ট্রাক ও পরিবহন  টার্মিনাল থেকে দুই শতাধিক শ্রমিক লাঠিসোটা নিয়ে হরতাল বিরোধী মিছিল বের করে। রবিবার ফতুল্লা ও সিদ্ধিরগঞ্জে পুলিশের সঙ্গে হরতাল সমর্থনকারীদের সহিংসতার ঘটনার পর গতকাল ভোর থেকেই সতর্ক ছিল পুলিশ। এদিন ভোর থেকেই নারায়ণগঞ্জ জেলার বিভিন্ন এলাকায় কওমী মাদ্রাসাগুলোর সামনে ছিল কঠোর পাহারা।